NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2014-10-30):
Pani poslankyňa Šedivcová.
P. Hrušovský, predseda NR SR: (2003-10-23):
(Hlasy a šum v sále.)
Prostredník, Ondrej, poslanec NR SR (2024-05-02):
Ďakujem. Lucia, ďakujem za tvoj veľmi silný príspevok. Pripomenula si, pripomenula si hodnoty Európskej únie, spoločenstva európskych národov. Včera sme si pripomenuli 20. výročie nášho členstva v tomto spoločenstve a je strašné, keď sa na druhý deň musíme v parlamente rozprávať o návrhu, ktorý chce Slovensko vyčleniť z tohto hodnotového spoločenstva, lebo to je skutočný cieľ. Alebo ak nie cieľ, tak dôsledok, aspoň to pripustite. To je dôsledok alebo bol by dôsledok tohto návrhu. Znemožnenie tranzícií, čosi, čo je štandardom v európskych krajinách. Nedávno Nemecko nieže zakázalo tranzície, naopak, prijalo zákon, ktorý výrazným spôsobom zjednodušuje celý proces tranzície od medicínskej až po právnu. Toto je cesta, ktorou by sme sa mali uberať, keď si ctíme naše členstvo v Európskej únii. Je to skutočne pokrytecké od predkladateľov tohto návrhu, keď sa zakrývajú akousi, akýmisi odvolávkami na biológiu a na prirodzenosť. Ja o tom budem hovoriť viacej vo svojom vystúpení. Ale naozaj mi rozum zastáva nad tým, že musíme riešiť vec, ktorá nič nespôsobuje, ktorá naozaj nikomu neškodí, naopak, pomáha, a vy chcete vyvolať právny stav, ktorý sa dotkne mnohých ľudí veľmi vážnym spôsobom. To je neprijateľné pre mňa. (Potlesk.)
Markovič, Peter, poslanec NR SR (2011-09-13):
Ďakujem pekne, pán predseda. Takže v rozprave nebol predložený žiadny procedurálny návrh, môžme hlasovať o pozmeňujúcich návrhoch zo spoločnej správy. Dovoľte mi, aby som uviedol hlasovanie. Ja som v rozprave vyňal bod 14 na osobitné hlasovanie, takže budeme hlasovať o bodoch 1 až 9, 11 až 13, 15 až 19, 21 až 61 spoločne s návrhom gestorského výboru schváliť.
Glváč, Martin, podpredseda NR SR (2017-03-29):
Pardon, prepáčte. Pán poslanec Galko hovorí, že bolo to zmätočná informácia. Takže ešte raz sa pýtam, je všeobecný súhlas, že by sme voľbu člena Rady pre vysielanie a retransmisiu presunuli z teraz 16.37 na utorok 16.30 a pokračovali by sme do sedemnástej týmto bodom? Áno. Ďakujem. Ešte raz. Je všeobecný súhlas? Áno. Takže pokračujeme v tomto bode a voľba členov Rady bude v utorok 16.30. (Nesúhlasné reakcie z pléna.) Takže nie. Nech sa páči, pán poslanec, pokračujeme v pevnom termíne.
Glváč, Martin, podpredseda NR SR (2018-10-17):
Poprosím o kľud v sále.
A. Szögedi, poslankyňa: (2008-02-07):
Vážený pán minister, dovoľujem si vás interpelovať vo veci zmeny všetkých rýchlikových vlakových spojení podľa nového grafikonu vlakovej dopravy na trase z Bratislavy do Košíc cez Zvolen na zrýchlené vlakové spojenia. V súčasnosti sú to zrýchlené vlaky s cestovnou dobou takmer zhodnou s cestovnou dobou rýchlikov, so zastávkami takmer tými istými ako v predchádzajúcom období u rýchlikov. Rozdiel je len v tom, že zrýchlené vlaky nemajú priradené vozne prvej triedy a tým, ale nielen tým, je kultúra cestovania na južnej trase na veľmi nízkej úrovni. Vzhľadom na to, že bývam v Tornali vzdialenej 370 km od Bratislavy, využívam na cestovanie na rokovania Národnej rady Slovenskej republiky prostriedky hromadnej osobnej dopravy, a to predovšetkým vlakové spojenia. Sledujem stav železničných vozňov, ako aj frekvenciu cestujúcich a hlavne z tohto dôvodu, že sa s problémom na mňa už viackrát obrátili občania a vyjadrili svoju nespokojnosť so zrušením rýchlikov, a teda vyradením vozňov prvej triedy, ako aj nespokojnosť so stavom osobných vozňov druhej triedy. Nesúhlasím so zistením, že frekvencia cestujúcich na uvedenej trase v prvej triede je taká nízka, že ste museli pristúpiť k vyradeniu vozňov prvej triedy. Nie je frekvencia väčšia ani do Banskej Bystrice, ba naopak, pričom na tejto trase ste vozeň prvej triedy ponechali. Neobstojí ani tvrdenie, že v zrýchlených vlakových spojeniach sú zaraďované modernizované vozne, ktoré by nahradili vozne prvej triedy. Z uvedeného dôvodu si dovoľujem interpelovať a pýtam sa, aké konkrétne opatrenia chce prijať váš rezort, aby sa zmenila kultúra cestovania a bola spokojná cestujúca verejnosť aj na južnej trase z Bratislavy do Košíc. Ďakujem za odpoveď.
Verešová, Anna, poslankyňa NR SR (2018-02-01):
Ďakujem pekne. Ďakujem vám za odpoveď, presne toto som chcela. My sme v podstate interpelovali aj pána ministra zdravotníctva. Na túto otázku nieže nezvýši čas, nebola vylosovaná, takže chceme vedieť odpovede, jednak sme chceli od vás aj od pána ministra aj práce, sociálnych vecí a rodiny, aj od ministra zdravotníctva. Pozrite sa, dostali sme podnet, nejde o to, či to bolo v médiách. Dostali sme podnet aj z Trebišova, aj sa tam chystám stretnúť sa s tými, ktorí nám k tomuto budú vedieť povedať asi najlepšie informácie. Vždy, keď sa jedná o maloletých, vždy, o jednu jedinú maloletú, maloleté dievča alebo jedného jediného maloletého chlapca, tak sa budem dopytovať u vás na odpovede. Takže chcela som získať odpoveď, dali ste mi ju. Ďakujem, budem ďalej pokračovať v tomto podnete aj u druhých.
Košútová, Magda, poslankyňa NR SR (2013-06-21):
Ďalej dajte, prosím, hlasovať o bode 2 zo spoločnej správy s odporúčaním gestorského výboru neschváliť.
Glváč, Martin, podpredseda NR SR (2016-05-24):
Ďakujem. S faktickými poznámkami sa prihlásili dvaja poslanci. Ukončujem možnosť sa, pardon, traja už, tak traja poslanci. Ukončujem možnosť sa prihlásiť s faktickými poznámkami. Nech sa páči, pán poslanec Blaha.
Pčolinský, Peter, podpredseda NR SR (2023-02-14):
Pán poslanec Mazurek, máte faktickú poznámku? (Reakcia z pléna.) Ďakujem. Tak sa nezúčastníte faktických. Uzatváram možnosť prihlásiť sa. S prvou, pán poslanec Čepček, nech sa páči.
Sulanová, Magdaléna, poslankyňa NR SR (2021-10-20):
Ďakujem pekne za slovo, pán predsedajúci. Z dôvodovej správy navrhovaného zákona čítam, že cieľom predmetného návrhu zákona je zlepšiť podmienky participácie občanov na živote obce a v školských zariadeniach. No, ja sa trošku tak s nadľahčením chcem opýtať, a čo ženy. Ide o vyše 50-percentnú skupinu našich občanov. A čo tak zriadiť ešte aj ženský pa... keď už máme tých parlamentov všelijakých, dobre, ja súhlasím, mládežnícky. Neviem, o akú kategóriu ide, či od troch do sedem rokov, od sedem do, čiže bolo by to treba aj špecifikovať. Myslím si, že človek už musí byť aj trošku zrelý, aby vedel aj nejak posúdiť veci, dobre, ja nie som proti. Ale chcem vám povedať, že nie je to žiaden môj svetoborný vynález. Pred 20 rokmi v Slovenskej republike existoval ženský parlament. Bolo to tak viac-menej popri, popri Národnej rade a celkom dobre to fungovalo. Bolo tam veľmi veľa osobností, myslím si, žien, rôznych umelkýň aj vedkýň a političiek, niektoré dokonca aj poslankyne Národnej rady a bolo to veľmi zaujímavé, si myslím, takže mali by sme, mali by ste sa nad tým zamyslieť. To nie je kritika, to je skôr doplnenie tohoto zákona. Ďakujem.
M. Číž, podpredseda NR SR: (2009-12-08):
(Hlasovanie.) 126 prítomných, 52 za, 56 proti, 17 sa zdržalo, 1 nehlasoval. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďakujem spravodajcovi. Teraz pristúpime k hlasovaniu v prvom čítaní o návrhu poslancov Národnej rady Slovenskej republiky Vladimíra Palka a Františka Mikloška na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1350). Hlasovanie o tomto návrhu uvedie predseda ústavnoprávneho výboru pán poslanec Mojmír Mamojka. Má slovo.
Kaliňák, Robert, podpredseda vlády a minister vnútra SR (2015-11-19):
Pointa?
Paška, Pavol, predseda NR SR (2013-04-30):
Pán poslanec, je to skrátené legislatívne konanie, kde sú, neuplatňujú sa žiadne obmedzenia rokovacieho poriadku.
Grendel, Gábor, podpredseda NR SR (2021-06-25):
Ďakujem, pán poslanec. Skôr ako dám slovo spravodajcovi, dovoľte, aby som na balkóne privítal delegáciu Ukrajinského parlamentu a pána veľvyslanca Ukrajiny na Slovensku: „Dobrý deň, vitajte u nás!“. (Potlesk.) Teraz dávam slovo spravodajcovi, ktorého určil navrhnutý gestorský výbor, ústavnoprávny výbor, pánovi poslancovi Rastislavovi Schlosárovi. Nech sa páči.
P. Paška, predseda NR SR: (2009-04-17):
(Hlasovanie.) 138 prítomných, 61 za, 63 proti, 13 sa zdržalo, 1 nehlasoval. Ani tento návrh sme nepostúpili do druhého čítania a nebudeme pokračovať. Pani poslankyňa Klára Sárközy uvedie v prvom čítaní hlasovanie o návrhu skupiny poslancov na vydanie zákona, ktorým sa mení a dopĺňa zákon č. 461 Z. z. o sociálnom poistení, tlač 992. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 992).
Bugár, Béla, podpredseda NR SR (2016-11-30):
Ďakujem pekne. Ešte pred hlasovaním dovoľte, aby som privítal hore na balkóne študentov z Obchodnej akadémie z Veľkého Medera. Buďte vítaní v Národnej rade. (Potlesk.) Síce ma podpichujú, aby som aj po maďarsky privítal, ale oni mi rozumejú veľmi dobre. Takže ešte pred hlasovaním chcem vás poprosiť, či by bol všeobecný súhlas, pani poslankyňa Cséfalvayová nás poprosila, aby sme jej bod, bod 42, to je návrh novely vysokoškolského zákona, prerokovali zajtra o deviatej aj vzhľadom na to, že, samozrejme, má aj iné povinnosti. Či je všeobecný súhlas? (Súhlasná reakcia pléna.) Áno. Ďakujem veľmi pekne. Druhý bod, o ktorom musíme hlasovať, to bol včera návrh pána poslanca Dostála, ktorý po schválení návrhu novely zákona o športe požiadal, aby tento návrh prerokoval ústavnoprávny výbor. Tam sa jednalo o jednu zmenu, pokiaľ si pamätám, zväz na zväzy alebo zväzov. Takže prezentujeme sa a hlasujme o tomto návrhu. (Hlasovanie.) Prítomných 140 poslancov, za 64, proti 49, zdržalo sa 26 poslancov, 1 nehlasoval. Konštatujem, že návrh sme neschválili. Teraz budeme hlasovať o bode 28 schváleného programu, teda o druhom čítaní vládneho návrhu zákona, ktorým sa mení a dopĺňa zákon 448/2008 Z. z. o sociálnych službách (tlač 242). Prosím teraz spoločného spravodajcu z výboru pre sociálne veci pána poslanca Buriana, aby návrh jednotlivých hlasovaní uvádzal. Nech sa páči. [Hlasovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 242.]
Grendel, Gábor, podpredseda NR SR (2022-02-03):
Pán poslanec Raši.
Hargaš, Ján, poslanec NR SR (2024-01-26):
Ďakujem pekne za slovo. Pán Galko, ďakujem veľmi pekne, že si to tak dobre rozobral, tiež som to plánoval spraviť vo svojom vystúpení v rozprave, aj to spravím, lebo je dôležité vracať sa do týchto časov, temných časov štátnej informatizácie a kto čo robil v tých časoch. A ja by som to povedal, že najhoršie na tom je, že ak by ste boli, pán Pellegrini, nevinný, tak... výborne, tak ak ste, viete, teraz ja poviem, že ste vinný, vy poviete, že ste nevinný. A najhoršie na týchto zmenách je to, že sa to už nikdy nedozvieme, ak prejdú, pretože ten skutok sa mal stať v roku 2014, musel sa stať niekedy na kon... najneskôr do leta 2014, pretože vtedy, odvtedy ste už neboli štátnym tajomníkom, čiže najneskôr do leta 2014, najhoršie na tom je, že dnes je to tvrdenie proti tvrdeniu, ale keď prejdú tieto zmeny, ktoré tu navrhujete, tak sa to už verejnosť nikdy nedozvie, či to tak bolo, alebo nebolo. To je podľa mňa tá najhoršia vec, ktorú spôsobia tieto veci. Dobre vidíme, akú traumu spôsobili Mečiarove amnestie, ktoré sú dodnes nevyšetriteľné. A toto ide, toto isté idete spraviť, ste v obrovskom konflikte záujmov, nehnevajte sa na mňa, ste v obrovskom konflikte záujmov! Nech to je kľudne aj nepravdivá výpoveď spolupracujúceho obvineného, ak je nepravdivá, tak sa to preukáže. Ale keď schválite tieto zmeny, tak sa to už nikdy nedozvieme, či ste ten úplatok zobrali, alebo nezobrali, a preto ste v obrovskom konflikte záujmov. Ďakujem pekne.
Matej, Ondrej, poslanec NR SR (2011-11-30):
Ďakujem pekne za slovo, pán predseda. Milé dámy, milí páni, v rozprave vystúpili traja poslanci, pričom jeden poslanec, ja som podal pozmeňujúci návrh. Pán predsedajúci, keďže pozmeňujúci návrh bol podaný dnes, prosím, dajte hlasovať o skrátení lehoty podľa § 83 ods. 4.
T. Cabaj, podpredseda NR SR: (2009-09-10):
hodine otázok , ktorú týmto zároveň otváram. Poslanci písomne položili do včera do 12.00 hodiny 15 otázok na predsedu vlády a na členov vlády 31 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne a páni poslanci, pán predseda vlády Robert Fico sa z rokovania o tomto bode ospravedlnil. Svojím zastupovaním  poveril podpredsedu vlády pána Roberta Kaliňáka, ktorého prosím, aby oznámil, kto z členov vlády bude odpovedať na otázky neprítomných členov vlády. Nech sa páči, pán podpredseda vlády, máte slovo.
Danko, Andrej, podpredseda NR SR (2024-06-27):
Ďakujem. Na vystúpenie pána poslanca jedna faktická poznámka, poslanec Muňko.
Dostál, Ondrej, poslanec NR SR (2021-09-16):
Pán poslanec Susko, ja by som sa chcel vyjadriť iba k tomu záveru vášho vystúpenia. Ja myslím, že vzhľadom na to, čo tu predvádzala vládna koalícia v predchádzajúcom období alebo vlády SMER-u, je používanie slova prílepok príliš striktné, a teda ak aj od toho odhliadneme, ak sa otvára nejaký zákon alebo ak sa návrhom zákona otvára, otvára aj viacej zákonov, tak je úplne legitímne, že sa tam rieši viac otázok, nerieši sa tam iba, iba jedna otázka. To potom keby sme mali, že na každú zmenu, ktorú potrebujeme v nejakom rozsiahlejšom zákone urobiť, robiť samostatnú novelu, tak to by sme museli potom, ja neviem, päťdesiatkrát ročne novelizovať ten zákon a to by teda z hľadiska legislatívnej techniky tiež nebolo veľmi vhodné a tiež by to nevytváralo stabilné legislatívne prostredie. Preto sa mi zdá neadekvátne a také až trochu pritiahnuté za vlasy označovať prílepkom to, ak sa v rámci takéhoto návrhu zákona hneď od začiatku už v prvom čítaní rieši viacej vecí. Lebo to je úplne legitímne, že sa rieši viacej vecí.
Vaľová, Jana, poslankyňa NR SR (2015-10-30):
Ďakujem veľmi pekne. Ja by som možno povedala takto na začiatku, že asi každý, kto robí, urobí chyby. Samozrejme, väčšinou zlyhá ľudský faktor. Ale myslím si, že máloktorý minister alebo máloktorý predseda vlády, pretože tu nesedím prvé volebné obdobie, mal tú odvahu tých ľudí dať zo stoličiek preč alebo mal odvahu odvolať aj ministrov. To sa za pravicovej vlády neudialo. Nechcem nič hodnotiť, ja len poviem možno toľko, že všetci tu rozprávame ľuďom, aby si zapamätali to, čo im rozprávame. Ale ja poviem iba jednu vec, čo si pamätajú u nás ľudia na východe a čo si pamätajú ľudia v humenskej nemocnici. Humenská nemocnica sa privatizovala za vlády Mikuláša Dzurindu a hlasovali za ňu poslanci SDKÚ a KDH. (Ruch v sále.) Môžem vás poprosiť trošku, kolegovia? Poslanci SDKÚ a KDH, vtedy som bola poslankyňa v parlamente, vo VÚC-ke. Čo sa stalo, keď nastúpil pán Uhliarik? Zrušili infekčné oddelenie, onkologické oddelenie, vyhodili asi 70 sestier, vyhodili lekárov. Viete, my tu môžme rozprávať, ale ľudia si pamätajú. Ľudia si pamätajú, pretože my tu rozprávame už tak, že zajtra by som sa naozaj bála ísť do nemocnice, aby mi obviazali palec, čo ste tu všetko porozprávali. Ale povedzme si, ako to bolo. A nebudem nijako vehementne, lebo hovorím, práca v zdravotníctve a v sociálnych veciach je veľmi ťažká práca robiť zmeny, pretože tam sa staráme o človeka od narodenia až po jeho zomretie, čiže tam tých problémov veľa. Ale len jednu vec tu prečítam, kde pán Uhliarik rozpráva, keď bol minister, že ako očakáva plat sestier a zdravotníckeho personálu, ako vysoko vzrastie, keď sprivatizuje nemocnice. Vážení, dneska chceme zvýšiť platy v nemocniciach a máme problém, lebo sú súkromné. Máme problém zvýšiť sestrám, ktoré sú u súkromných lekárov. Takže si povedzme, odkedy to koleso sa už krúti, a poďme spolu nájsť nejaké riešenia. A nie sa tu vybíjame na tom, že vlastne či... (Prerušenie vystúpenia časomerom.)
Kollár, Boris, predseda NR SR (2021-10-27):
S poslednou faktickou poznámkou, pán poslanec Žiga.
Laššáková, Jana, podpredsedníčka NR SR (2013-12-18):
Na vystúpenie pána poslanca s faktickými poznámkami páni poslanci Poliačik a Brocka. Končím možnosť prihlásiť sa s faktickými poznámkami. Nech sa páči, pán poslanec Poliačik.
Kollár, Boris, predseda NR SR (2021-11-12):
Áno, poprosím, pán Benčík, takisto, keby ste vydržali na faktickú poznámku, aby sme sa takto neprekrikovali. Ďakujem.
Martvoň, Anton, poslanec NR SR (2012-11-29):
Ďakujem pekne. Pán poslanec Brocka, v podstate ja by som vám chcel povedať k tomu posunu od toho prvého čítania možno iba toľko, že to je práve ten dôkaz, že aj strana SMER a hlavne pán minister sa snaží niečo, čo vidí, že je odborne dobré, tak zlepšiť a vylepšiť. Myslím si, že za to ho môžem iba pochváliť. Ja zároveň chcem zdôrazniť jednu vec, že ja gambling neobhajujem, jednoducho mám iba svoj názor, že ľudia by sa mali slobodne rozhodovať o tom, takisto ako o tom, či niekto od nakupovania závislý bude, keď sa pozriete v nedeľu a máte plné nákupné strediská, alebo nie. No a trošku ešte odbočím. Dovolím si vás ubezpečiť, že tých tritisíc eur, ako ste spomínali, sa dá v krčme minúť aj iným spôsobom, ako gamblingom. A ešte trošku to nadľahčím. Myslím si, že s poslancom Drobom sme nezameniteľní z toho dôvodu, lebo pán poslanec Droba je väčší fešák ako ja. Ďakujem. (Reakcie z pléna.)
M. Hort, podpredseda NR SR: (2009-11-04):
S faktickými poznámkami sa hlásia dvaja poslanci, pán poslanec Zsolt Simon a pani poslankyňa Katarína Tóthová. Uzatváram možnosť prihlásiť sa s faktickou poznámkou. Slovo má pán poslanec Zsolt Simon. Nech sa páči.
J. Brocka, poslanec: (2008-09-09):
Pani Laššáková, ja som, nepočúvali ste ma pozorne, ale ani pani ministerku, ja som nehovoril, že o eure je reč v dôvodovej správe, ale euro spomínala pani ministerka pri uvádzaní tohto skráteného konania. Pán kolega Záhumenský, reakcia na vašu faktickú by si asi vyžadovala viac času, ale položili ste rečnícku otázku, koľkokrát sme my znižovali odvody a dane. Pán kolega, projekt rovnej dane alebo reforma daňového systému prináša profit všetkým občanom a verím, že bude ešte dlhé roky, ale aj vám konkrétne, tejto vládnej koalícii cez zvýšené príjmy štátneho rozpočtu. Dvanásť miliárd minulý rok, dvadsať miliárd predtým a predchádzajúci rok ešte viacej. Pán kolega, naše návrhy znižovania daní sa oplatili všetkým, aj štátu, aj všetkým občanom. (Reakcia z pléna.) Vážená pani poslankyňa Vaľová, hovorili ste, že áno, pohroma, teda parafrázujem, pohroma je dôvod na skrátené legislatívne konanie. A vy ste hovorili o tejto vláde, že žiadna pohroma sa za tejto vlády neudiala. No veď ja s vami súhlasím v tom, že nevidím dôvod na skrátené legislatívne konanie. Ak hovoríte, že žiadna pohroma a euro tou pohromou nie je, tak prečo skrátené konanie? Ostatným kolegom zo snemovne, ktorí majú rovnaký názor ako ja, ďakujem.
Tóth, Tibor, poslanec NR SR (2011-11-30):
Ďakujem pekne. Pán predseda, kolegyne poslankyne, kolegovia poslanci, odporúčam, aby Národná rada sa uzniesla v zmysle zákona o rokovacom poriadku na tom, že prerokuje tento návrh v druhom čítaní.
Zajac, Pavol, poslanec NR SR (2015-03-18):
Vážený pán predseda Národnej rady, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a výbor pre hospodárske záležitosti. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30. apríla 2015 a gestorský výbor do 4. mája 2015. Pán predseda, prosím, otvorte rozpravu k uvedenému návrhu zákona.
Sulík, Richard, predseda NR SR (2010-12-03):
Poprosím o pokoj v miestnosti, páni.
Kuffa, Štefan, poslanec NR SR (2014-02-07):
Viete, keby som vedel po maďarsky, tak by som vám to preložil do tej maďarčiny, ale žiaľ, neviem a nechcem vás uraziť, pán kolega. Ale ja som hovoril, že je to o tom financovaní a tých 10 % som tuná spomenul. Ale to nie je len otázka peňazí, čo zdvíha kvalitu školstva. To som chcel tým poukázať na to. No, ale ono je to tak. Kto chce, tak počúva, kto má oči a chce vidieť, tak vidí. Ale kto aj má oči a nechce vidieť, tak nevidí a má uši a nechce počuť, tak nepočuje. Tak myslím si, že to je ten prípad.
Kollár, Boris, predseda NR SR (2021-10-26):
S ďalšou faktickou poznámkou pán poslanec Kmec.
Blaha, Ľuboš, poslanec NR SR (2021-11-03):
Pán poslanec, keď si hovoril o tom, ako Igor Matovič pred voľbami behal po Cypre a fotil si tam schránky, tak si mi vnukol myšlienku, ja som konečne došiel na to, prečo tu vlastne neni Heger s Matovičom. No Heger chytil toho Matoviča alebo Matovič Hegera pod pazuchu a utekali točiť videjká na Balkán. Oni teraz behajú, lietajú po Balkáne a tam točia schránočky, ktoré ukradli tých 24 mil. Zajtra vyjde na Facebooku videjko celého vytešeného Igora Matoviča, budú nám ukazovať dlane, ako to robili na Cypre, s tými sumami a budú hovoriť, ako bojujú proti schránkam. Veď toto tam zajtra určite odznie na tom Facebooku. Takýmto spôsobom oni bojujú s korupciou, točia si videjká a medzitým kradnú a medzitým tu robia najväčšiu lúpež v dejinách Slovenska – 24 miliónov! A ja sa tak zamýšľam nad tým, že či teda ten Igor Matovič s tým Eduardom Hegerom zajtra takéto videjko natočia, ale potom si hovorím, že asi nie, pretože oni točili videjká o schránkových firmách a toto bola lúpež bez schránkových firiem. Toto bola lúpež schránkových firiem, ktorí nemali ani len tú schránku, možnože kvôli tomu sa na to vyhovoria. A médiá budú ticho. A médiá budú ticho. Ja som si schválne pozrel, čo riešia médiá dneska, keď sa tu rieši lup 24 miliónov. Práve teraz Tódová ako hlavná hviezda Denníku N rieši, aký zlý je Žilinka ako generálny prokurátor. Na Aktualitách riešia Kováčika a na SME-čku bývalého poslanca PS/SPOLU Erika Baláža, ktorý tam niečo tára o národných parkoch. 24 miliónov eur bolo ulúpených, je tu sociálna spúšť a oni tu riešia takéto nezmysly, keď tu majú byť hore na balkóne a vysielať odvolávanie Milana Krajniaka ako jedného z ministrov vlády Eduarda Hegera. Toto je taká hanba oligarchických médií na Slovensku, že z tohto sa už nikdy nezozbierajú. Ďakujem pekne.
Sloboda, Vladimír, poslanec NR SR (2019-05-15):
Ďakujem. No otázka znie naozaj, že z akého dôvodu by takáto správa nemohla byť v pléne. Či už možno sa hanbia za to, že čo by bolo samotným obsahom, že vôbec by bol slabý a nezobrazoval by skutočnosti, ktoré naozaj sú v školstve. Alebo naopak, že by poukazoval na tieto zlé skutočnosti a vlastne tie nedostatky by boli príliš často na očiach a trajektória, ktorú si spomínal, by vlastne smerovala úplne nesprávnym smerom? Čo sa týka obsahu, dovolím si len pripomenúť, že nezabudnime na školské zariadenia, ktoré sú takisto dôležitou súčasťou a mali by naozaj mať svoju samostatnú položku v takejto správe. Takisto, tak ako si spomenul, tie priamo riadené zariadenia, ktoré sú obzvlášť dôležité, hlavne keď majú dosť vysokú rozpočtovú kapitolu. A nezabudni aj na to, na centrá, cez ktoré sa vôbec financuje prenesený výkon štátnej správy a týka sa to aj, aj školstva. A zároveň takáto správa by aj ukázala to, že zakaždým, keď sa zvýšia náklady v školstve, tak sa na tieto zvýšené náklady presunie len časť peňazí do školstva a zvyšok vždy musí hľadať či už obecná samospráva, alebo samosprávne kraje v svojich rozpočtových kapitolách úplne niekde inde. To znamená, že odoberajú iným svojim kompetenciám peniaze na to, aby dofinancovali to, čo do školstva vláda nedá.
Susko, Boris, poslanec NR SR (2023-03-22):
Pán predseda, dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 28. apríla 2023.
Čepček, Martin, poslanec NR SR (2022-03-17):
Áno, pán minister, veľmi pekne ďakujem. Takže môžete odpovedať na tú otázku, čo ste si položili (povedané so smiechom), budem rád. Ale ešte mám takú otázku, že aké alternatívy máme, čo sa týka dodávky ropy, resp. plynu, lebo však vieme sami, že aká je kríza, teda a asi s tým bude súvisieť potom aj nejaké zdražovanie, že viete to nejakým spôsobom odhadnúť, alebo máte nejaké informácie, ktoré my nemáme? Ďakujem.
Pročko, Jozef, poslanec NR SR (2023-01-24):
No, Takáč, vy budete chrániť v prvom rade vaše záujmy, naozaj vaše záujmy, vaše kšefty, ktoré aj v Prievidzi vy dobre viete, ako robíte vy sám osobne. Áno, prišlo 1 mil. 200-tisíc ľudí, ale to sú vaši voliči, to sú voliči SMER-u, SMEROHLAS-u, to sú voliči SNS, to sú voliči Republiky, kotlebovci a prišli aj SaS-kári, prišlo, prišli aj ľudia od Bugára, prišli ľudia od Harabina, to sú vaši voliči. To je normálna pravda, vy tu nerozprávajte o tom, vy klamete, vy ste klamár, Takáč, vy rozprávate, že 80 % ľudí nechce túto vládu a prišlo... Koľko ľudí prišlo voliť do referenda?! Takáč, vy tu rozprávate o tom, že akí sme chorobomyseľní, akí sme chorí, akí sme zvrátení. A čo iné môžete rozprávať?! Už som to tu raz povedal, vy zlodeji s vašou chorou zlodejskou hlavou, vy presviedčate ľudí, že sme chorí. Tu sedí, tu sedia čestní ľudia, ktorí to naozaj robia spravodlivo, tam keď sa pozriem, no tak čo zlodej, to bandita, to, to skorumpovaný človek. Vy tu rozprávate, že, že OĽANO nevie fungovať, že nemá, nemá nemáme štruktúry. No vy ste to fakt zabetónovali, vy ste v každom jednom okrese, v každom jednom okrese do každej funkcie dosadili si človeka a toho človeka ste si dobre uplatili a tí ľudia sú vám, tí sú vám vďační. Vy ste tak zbyrokratizovali a tak skorumpovali štátnu správu, že to nemá obdobu v dejinách Slovenska, Takáč. To ste spravili vy. Vy tu rozprávate o chorých hlavách?! No, k vašim chorým hlavám sa dá pridať aj zlodejské skorumpované hlavy, to ste vy! Áno, ja súhlasím, že referendum je najvyššia forma demokracie, áno, ale vy a vaša zlodejská banda aj túto najvyššiu formu demokracie viete zmanipulovať! Toto referendum nebolo o ľuďoch, to bolo o Ficovi, to bolo o SMEROHLAS-e a o reklame pre Fica. Čo vy mi tu idete rozprávať! A opakujem ešte raz, aj médiá, ktoré ste si kúpili, ktoré vlastnia oligarchovia, ktoré vy veľmi dobre viete, veľmi dobre im viete dať peniaze... (Prerušenie vystúpenia časomerom.)
Šimečka, Michal, podpredseda NR SR (2023-12-08):
Ďakujem veľmi pekne. Ďalší, pán poslanec Hazucha.
Grendel, Gábor, podpredseda NR SR (2021-05-07):
Chcete reagovať, pani poslankyňa? Nie. Iba že ďakuje. V rozprave teraz vystúpi pán poslanec Muňko.
Jurinová, Erika, podpredsedníčka NR SR (2014-03-18):
Ďakujem pánovi predsedovi výboru. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Vládny návrh zákona je uverejnený ako tlač 890, návrh na jeho pridelenie a prerokovanie výborom je v rozhodnutí č. 896. Nech sa páči, pán minister, máte slovo.
Drdul, Dominik, poslanec NR SR (2022-09-20):
Ďakujem veľmi pekne za slovo, pán predseda. Poprosím vás, pán predseda, aby ste dali hlasovať o tom, že Národná rada prerokuje návrh zákona, ústavného zákona v druhom čítaní.
Ďuriš Nicholsonová, Lucia, podpredsedníčka NR SR (2017-11-30):
Ďakujeme pekne, pani poslankyňa. Registrujem tri faktické poznámky na vaše vystúpenie. Končím možnosť prihlásiť sa s faktickou poznámkou. Pán podpredseda Národnej rady Hrnčiar, nech sa páči.
Holečková, Martina, poslankyňa NR SR (2023-12-18):
Ďakujem veľmi pekne. Ja sa naozaj len pridám k mojim predrečníkom a zároveň sa chcem poďakovať pánovi poslancovi za jeho vystúpenie, pretože skutočne to, na čo upozornil, je veľmi dôležité a my to tu v tej rozprave neustále pripomíname. Tento návrh zákona je neprijateľný, nevenuje sa jednej téme a je to skutočne jeden mišmaš. Mieša sa dokopy vznik nového ministerstva, kde šport bude skutočne len na okraji záujmu. A pravda je taká, že to nemyslíte úprimne s podporou či rozvojom športu, ale len jednoducho potrebujete vytvoriť nové ministerstvo pre niekoho, kto si ho takpovediac vydupkal. To, o čo vám naozaj ide v tomto materiáli, je predovšetkým zmena kompetencií ústredných orgánov štátnej správy. Často ste hovorili o tom, že budete postupovať odborne, s čím sa naozaj dá len súhlasiť, ale to, čo tu predvádzate, akým spôsobom predkladáte tieto návrhy, bez teda poriadnej a poctivej diskusie, tak jednoducho to nehovorí nič o odbornosti, už nehovoriac o tom, že vlastné návrhy musíte často opravovať pozmeňujúcimi návrhmi. Takže naozaj tá istota toho, že niečo je pripravené odborne a dobre, v tomto parlamente jednoducho nie je. Ďakujem veľmi pekne.
Žiga, Peter, podpredseda NR SR (2024-06-20):
Na vaše vystúpenie tri faktické poznámky. Ako prvá pani poslankyňa Plaváková.
Ďurica, Ondrej, poslanec NR SR (2021-06-17):
Ďakujem pekne za slovo, pán predsedajúci. Ja chcem poďakovať kolegovi Mazurekovi za to, že si všimol tieto skutočnosti, ktoré sú obsahom dôvodovej správy, pretože pán minister na mňa teraz nebude vedieť ani reagovať, ani moju nejakú otázku, otázku zodpovedať alebo teda postrehnúť. Ja chcem len pekne poprosiť pána ministra, aby nám toto vysvetlil, aby to všetko, čo pán Mazurek vo svojom prejave podtrhol a na čo upozornil, keby bol taký dobrý a vysvetlil to, pretože pokiaľ je pravda to, čo interpretoval kolega Mazurek, a pokiaľ je to tak, ako je to uvedené v dôvodovej správe, z ktorej čerpal, tak je to naozaj problém. Pretože pedagógovia dnes pri podobných situáciách čelia problému a čelia problému aj samotní rodičia, nehovorím teraz už o žiakoch. Hej, to sú deti, ktoré nemajú možnosť k tomu vystúpiť, nesedia v Národnej rade a nevedú ministerstvo školstva, pardon, ale jednoducho rodičia robia to, že v takýchto prípadoch odvolávajú svoje deti, presúvajú ich alebo prekladajú ich na inú školu, cestujú o hodinu alebo o trištvrte hodinu dlhšie. Pedagógovia si lámu hlavu, čo s tým, narúša sa celkovo výchovný proces, disciplína, hygienické návyky a všetko, všetko, čo s tým súvisí. Chcem požiadať kolegov a kolegyne poslankyne a kolegov poslancov, že toto naozaj nie je útok na kohokoľvek. Treba si uvedomiť, že sa tu bavíme o deťoch a záleží nám na tom, aby ten vzdelávací proces bol nastavený čo najlepšie, čo najlepšie. A robiť takýto mišmaš alebo dopustiť to, aby sa to takýmto spôsobom jednoducho miešalo a utrpel samotný ten vzdelávací proces, tak to naozaj si nemyslím, že je pre dobro vecí všetkých, či pedagógov, alebo detí.
Pčolinský, Peter, podpredseda NR SR (2023-02-09):
Ďakujem pekne. Pýtam sa, či sa chce niekto prihlásiť ústne do rozpravy. Uzatváram možnosť. Pán poslanec Mičovský, nech sa páči.
B. Bugár, podpredseda NR SR: (2004-09-08):
(Hlasovanie.) Prítomných 133 poslancov, za návrh 131, proti 1, nehlasoval 1. Konštatujem, že vládny návrh zákona sme postúpili do druhého čítania . Nech sa páči.
Bugár, Béla, podpredseda NR SR (2018-05-16):
Pani poslankyňa, nemôžte v procedurálnom návrhu...
Laššáková, Jana, podpredsedníčka NR SR (2014-11-10):
Pán poslanec, tak skutočne už buďte. Keby niekto na vás... (Reakcia z pléna.) Ale čo vy tu vykrikujete. (Reakcie z pléna.) No ale skutočne už asi vám nervy praskajú. (Ruch v pléne.) Nech sa páči, pani poslankyňa.
V. Veteška, podpredseda NR SR: (2004-10-27):
J. Cuper, poslanec: ...môjho kolegu pána Jarjabka, ale prihovárať sa pánovi Mikloškovi, môjmu priateľovi, bude to trochu okľukou. Vieš, Fero, my sme obidvaja najlepší odborníci na televíziu, lebo ani ty, ani ja televízor nemáme, ale na rozdiel od Schmögnerovej ja platím koncesionárske poplatky, každý mesiac sto korún, takže môžem na rozdiel od teba do toho hovoriť. Pokiaľ ide o samotný problém, ak pokladáte vy za jediný problém Slovenskej televízie problém pôvodnej tvorby, ktorý údajne ide v Slovenskej televízii, nejaké hríboviny, ktoré obťažujú slovenských televíznych divákov už nejaký rok, tak to nepokladám za pôvodnú tvorbu. Pána Hríba poznám nejaké roky a aj jeho zmýšľanie. Pokiaľ ide o pôvodnú tvorbu, je potrebné sa nad tým zamýšľať. Už Hegel, kolega Mikloško povedal, že štát, to je samozrejme aj kultúra a kultúra sa rovná štát a pokiaľ, pán predsedajúci, upozornite pána Miklušičiaka, aby toľko nevrieskal v tejto sále, lebo sa to nepatrí na slušne vychovaného kádeháka. Pokiaľ...
Danko, Andrej, predseda NR SR (2020-02-20):
Poprosím, pani Cigániková. Poprosím, zapnite celý. Ešte raz. Poprosím o slušnosť a držte sa témy. Vrátim sa ešte k poslancovi Dostálovi. Zapnite mu celé dve minúty. A prosím, pán poslanec, držte sa témy a neriaďte schôdzu, tú riadim ja. Nech sa páči, máte dve minúty.
J. Brocka, poslanec: (2008-10-22):
Dámy a páni, včera sme veľmi zaujímavo diskutovali tu v pléne Národnej rady o dôchodkovom systéme, o tom, čo ho ovplyvňuje, o tom, čo ho ohrozuje. Mnohí z vás hovorili o nepriaznivých demografických trendoch na Slovensku, o potrebe chrániť budúce dôchodky, nakoniec aj vláda prezentovala svoju predstavu v kontexte s globálnou finančnou krízou. Hovorili viacerí, aj koaliční, aj opoziční poslanci, o potrebe zlepšiť finančnú situáciu dôchodcov. No a ja teraz prichádzam s mojimi kolegami, kolegyňou Monikou Gibalovou a Jozefom Šimkom, s návrhom novely zákona o daniach z príjmov, ktorým reagujeme práve na nepriaznivú sociálnu situáciu časti dôchodcov a tiež na snahy vlády zvýšiť mieru medzigeneračnej solidarity v spoločnosti prostredníctvom opatrení vykonaných cez daňovú legislatívu. Navrhujeme rozšíriť jestvujúcu možnosť daňovej asignácie, t. j. poukázanie časti zaplatenej dane daňovníkom inej osobe, v tomto prípade svojmu rodičovi, ktorý je poberateľom starobného alebo invalidného dôchodku. Výšku takto poukázanej dane navrhujeme pre daňovníka sumou maximálne 1 750 Sk za zdaňovacie obdobie. Rodič, poberateľ dôchodku, môže byť takto príjemcom poukázanej dane od viacerých detí, daňovníkov. Čiže podmienka je, že tie deti sú zamestnané, že sú platcami dane, jedno dieťa maximálne 1 750 Sk, dve zamestnané deti maximálne 3 500 Sk, tri deti maximálne 5 250 Sk a tak ďalej. Návrh je výrazom medzigeneračnej solidarity zamestnaných detí so svojimi rodičmi. Čiastočne odstraňuje zvýhodnenie najmä rodičov viacdetných rodín, ktorých životná úroveň bola nižšia spravidla aj v čase starostlivosti o nezaopatrené deti a je nižšia spravidla aj v čase poberania dôchodkových dávok. Pri existencii priebežného dôchodkového piliera sa také zamestnané deti často viackrát solidarizujú s inými ako s vlastnými rodičmi. Návrh je sociálne spravodlivejší i k daňovníkom, pretože nemôže nastať situácia, že chudobnejší podporujú bohatších, ako je to napr. pri vianočnom príspevku, na ktorý sa skladajú cez dane aj rodičia z rodín, kde je príjem na osobu nižší ako príjem mnohých poberateľov vianočného príspevku. Táto právna úprava je v súlade s ústavou. Prijatie novely tohto zákona bude mať dopad na štátny rozpočet i verejné financie. Jeho presnú výšku si však nedovolím špecifikovať, pretože je to dobrovoľné, nevieme odhadnúť, koľkí by po prijatí zákona využili túto možnosť. Ale v prípade, ak by to bolo rádovo 300 000 daňovníkov, dopad na rozpočet znížením príjmov by bol 500 mil. Sk ročne. Je to menej ako dopad z vianočného príspevku, ale pri daňových príjmoch štátneho rozpočtu, akých sme teraz svedkami pri výraznom ekonomickom raste, to nijako ani štátny rozpočet, ani rozpočty obcí určite neohrozí. Ďakujem za vašu podporu tohto návrhu.
Šebej, František, poslanec NR SR (2014-03-18):
Kolegovia, naozaj vám ďakujem za reakciu, ale, ale posledný rečník ma inšpiroval k jednej poznámke. Kolegovia, povedal to aj americký minister zahraničných vecí John Kerry, že takto sa nesprávame predsa v 21. storočí. A to je hrozne naivné. Prečo si máme myslieť, že 21. storočie je storočím, v ktorom žijú zo svojej podstate iní ľudia ako v 17. a 16., 15. alebo v 20. storočí? Veď preto som si dovolil vysloviť všetky tie varovania, že ja neverím na to, že 21. storočie znamená automaticky zlepšenie ľudského pokolenia. No neznamená, preto si treba dávať pozor. Ďakujem za pozornosť. (Potlesk.)
Oravec, Ján, poslanec NR SR (2022-12-07):
Ďakujem pekne. Mňa teší, že kolega Kremský v zásadne zreprodukoval obsah môjho vystúpenia akurát inými slovami, ale argumentačne v podstate zopakoval to, čo som hovoril aj ja. A teší ma to aj napriek tomu, že sme sa teda medzitým rozišli, my sme skončili v opozícii a že on ako predseda hospodárskeho výboru má úplne ten istý identický názor na túto problematiku. Ako sme počuli, vládna koalícia má v tejto otázke zelenú kartu, takže, Peťo, ja ťa len poprosím, aby si využil svoj rešpekt v OĽANO a v ďalších vládnych stranách a aby si tento pohľad sa pokúsil preniesť aj na tých ostatných, keď budú mať zelenú kartu a budú hlasovať, takže to je pokiaľ ide o toto. A ešte jednu poznámku. No my tu v parlamente nadobúdame taký pocit, že s neznesiteľnou ľahkosťou tu z centra niečo prijmeme a potom sa svet podľa toho aj bude riadiť. Lenže ja som sa vám snažil ukázať, že existujú aj tie nezamýšľané dôsledky, ktoré môžu spôsobiť, že sa dosiahne úplný opak toho, čo ste chceli, a teda že môžte poškodiť zamestnancov. Pokiaľ ide o tých, ktorí nie sú spokojní so súčasným stavom, a to by som pánovi poslancovi Šeligovi, ak tu je, odkázal, že ak nie je spokojný so súčasným stavom, najlepší spôsob nie je prijať takýto zákon, ktorý bude niekoho niečo nútiť robiť, najlepší spôsob je založiť si firmu, zamestnať zamestnancov a ak sa mi zdajú príplatky nízke, tak im vyplácať trojnásobné príplatky oproti tomu, čo hovorí zákon. To si myslím, že je jediná a najlepšia cesta.
Kuffa, Štefan, poslanec NR SR (2014-02-12):
Ďakujem za slovo. Áno, správna poznámka tu zaznela z pléna. Máš to preštudované? No ja by som toľko chcel k tomu dodať, pán kolega, ja si ťa vážim, ale to, že mám ja iný názor, to neznamená, že mám veci nedoštudované. A ono veľmi často to tu zaznieva, že hovoríme tou istou rečou a veľakrát si nerozumieme. Veľakrát mi je to veľmi ľúto. Samozrejme, keď sú tie témy menej bolestivé, tak sa môžme tak nad tým usmiať, ale sú veľakrát veľmi vážne témy a vtedy je to problém. Ale prihlásil som sa do rozpravy preto, lebo si ťa vážim, pán kolega, a ja nikdy nebudem súhlasiť s tým, keď ťa polícia, naša slovenská polícia bude buchnátovať – či na verejnosti, alebo kdekoľvek. Si ústavným činiteľom a vždy sa ťa zastanem. To môžeš rátať ako s touto vecou. Ale to, že mám iný názor na niektoré tvoje postoje, no to budeš musieť nejak ešte so mnou prežiť tie dva roky a preglgnúť to, lebo jednoducho ja už som taký a iný nebudem, už na tie staré kolená sa nechcem zmeniť. Chcem aj preto tuná vystúpiť, lebo chcem aj podporiť tento návrh tohto zákona. Sa mi to celkom páči. Je to taká drobnosť, ale je to veľmi dobré a účinné. Skupina dôchodcov je veľmi zraniteľnou skupinou tuná. Nielen tuná na Slovensku, ale aj všade inde. A oni naozaj tie babky a tí dedkovia idú aj sedemkrát do tej banky, aby si vybrali tých desať eur. Tak ja by som tak súhlasil s tým návrhom zákona, ktorý tuná predkladáš, aby to nebolo viackrát ako sedemkrát za ten mesiac. A potom aj to, aby tí dôchodcovia nechodili si tam vyberať päť eur, ale aby tá hranica bola kdesi na úrovni desiatich eur. K predchádzajúcemu návrhu zákona som nevystúpil. Nie že by som nevedel k nemu hovoriť a tak, ale chcem len toľko povedať, že nemôžem ho podporiť, lebo zraniteľnou skupinou sú aj mladé rodiny. Áno, na jednej strane by sa možno mohlo zdať, že teda čestným vyhlásením, že či teda mám ja na to, potrebujem ten príspevok na to dieťa, či je to jedno dieťa, alebo dve a viac detí. Vždycky prírastok do rodiny, ja som otcom ôsmich detí... (Prerušenie vystúpenia predsedajúcou.)
Blanár, Juraj, podpredseda NR SR (2022-03-30):
S faktickou pán poslanec Eduard Kočiš.
Novotný, Viliam, poslanec NR SR (2014-07-08):
Ďakujem pekne. Myslím, že pán poslanec Simon to celkom zaujímavo pomenoval, čo sa týka novely ústavy, ktorú dnes avizoval pán premiér, ale poďme postupne, ako sa ten príbeh vlastne celý odvíjal. Lebo pán minister Žiga tu prišiel s iniciatívnym vodným zákonom, ktorý umožňuje vláde vydávať povolenia tým, ktorí chcú vyvážať vodu, či už vodovodom alebo cisternou, do zahraničia. Odôvodnenie, ktoré tu bolo používané zo strany pána ministra, bolo, že je to strategická surovina, ktorú treba chrániť, a dnes ju vlastne nechránime a vláda ju chce povoleniami na vývoz, ktoré bude vydávať len ona, vlastne chrániť. Je to trošku komplikované pochopiť, ale ako snažím sa sledovať tok myšlienok vládneho SMER-u. A my sme tu jasne argumentovali, že vyvážať vodu zo Slovenska nie je ani dnes možné legálne, napriek argumentom ministerstva životného prostredia, preto, lebo voda patrí medzi prírodné bohatstvo, ktoré je vlastníctvom Slovenskej republiky. Nie je možné s prírodným bohatstvom obchodovať. Dnes ale prichádza pán minister, pán premiér Fico s návrhom novelizovať ústavu a explicitne zakázať vývoz vody zo Slovenska, čiže ísť ako keby nad rámec dnešného zákazu, ktorý je v ústave napísaný, ale explicitne pomenovať, že vyvážať vodu zo Slovenska je zakázané. No napriek tomu sa ale pán minister Žiga nechystá stiahnuť novelu vodného zákona. A tomu už teraz úplne človek nerozumie, keď len tam nebude zas nejaký háčik, že napríklad v ústave bude napísané, že vyvážať vodu je zakázané, ale podrobnosti určí zákon, ako je to pri bezplatnej zdravotnej starostlivosti. A zákon bude tento vodný zákon, ktorý určí podrobnosti, že... (Prerušenie vystúpenia časomerom.)
Jurinová, Erika, podpredsedníčka NR SR (2015-03-11):
Ďakujem vám, pán poslanec. Na vaše vystúpenie budú reagovať štyria poslanci, pani poslankyňa a traja páni poslanci. Uzatváram možnosť prihlásiť sa s faktickou poznámkou. Nech sa páči, pani poslankyňa Mezenská.
Figeľ, Ján, podpredseda NR SR (2013-02-06):
Ďakujem pekne. Nech sa páči, pán spravodajca. Otváram všeobecnú rozpravu, do ktorej som nedostal písomnú prihlášku. Možno bude ústne? Nech sa páči. Nie je tomu tak. Takže môžeme všeobecnú rozpravu týmto ukončiť. Nepredpokladám, že by ste sa chceli k tomu akokoľvek vyjadrovať. Ďakujem pekne obidvom. Prerušujem rokovanie o tomto bode programu. Teraz malo nasledovať prvé čítanie o návrhu poslankyne Lucie Nicholsonovej na vydanie novely zákona o dotáciách v pôsobnosti ministerstva práce, sociálnych vecí a rodiny, tlač 315. Keďže bola ospravedlnená, dohodli sme sa presunúť tento bod na piatok o 9. hodine. Budeme pokračovať ďalším bodom, ktorým je prvé čítanie o návrhu poslancov Miroslava Beblavého a Magdalény Vášáryovej na vydanie zákona, ktorým sa mení a dopĺňa zákon Národnej rady Slovenskej republiky č. 13/1993 Z. z. o umeleckých fondoch v znení neskorších predpisov a o zmene a doplnení niektorých zákonov . Tento návrh zákona má tlač 316 a návrh na jeho pridelenie do výborov je v rozhodnutí 292. Teraz dávam slovo pánovi poslancovi Miroslavovi Beblavému, aby návrh zákona uviedol. Nech sa páči.
Šeliga, Juraj, podpredseda NR SR (2021-02-05):
Ďakujem. Pán spravodajca, nech sa páči.
Obrimčáková, Bibiána, poslankyňa NR SR (2012-05-04):
Ďakujem pekne za slovo. Rada by som zareagovala na oblasť školstva v programovom vyhlásení, o ktorom hovoril pán poslanec Beblavý. Ja si na rozdiel od vás, pán poslanec, myslím, že predchádzajúce vedenie ministerstva školstva počas svojho osemnásťmesačného pôsobenia ukázalo, že pracovalo nekoncepčne a nesystematicky. Zmätočné a mätúce pokyny komplikovali výchovno-vzdelávací proces a boli často v príkrom rozpore s pedagogikou a pedagogickou vedou, prinášali pre našich žiakov a zamestnancov škôl iba problémy v ich výchovno-vzdelávacej práci, ktoré ak by predchádzajúca vláda pokračovala vo svojej činnosti, by sa zaiste negatívne odzrkadlili vo vedomostnej úrovni detí. Ľahostajne sa prijímali neodborné a neoverené zmeny zo strany ministerstva školstva nielen v obsahovej, ale aj v organizačnej oblasti nášho školstva. Áno, prax ukázala, že je potrebné niektoré veci z reformy školstva novelizovať. Chceli sme tieto veci konzultovať s vedením ministerstva školstva v predchádzajúcej vláde a hľadať spôsob ich odstránenia alebo ich úpravy podľa požiadaviek v praxi. Žiaľ, o tento spôsob spolupráce nebol záujem. A preto je potrebné uvítať, že toto programové vyhlásenie naozaj cieľavedome ide za tým, aby kontinuálne nadväzovalo na reformu v rokoch 2006 až 2010 s tým, že reaguje na podnety z praxe s cieľom celkovo zlepšiť podmienky v školstve. Pán minister má jasno v tom, čo chce urobiť, je to odborník, ktorý sa dlhodobo venuje školstvu. A preto verím, že keď budeme hodnotiť toto programové vyhlásenie... (Prerušenie vystúpenia časomerom.)
Laššáková, Jana, podpredsedníčka NR SR (2014-11-10):
Pán poslanci, nekomentujte, dobre? Nech sa páči, pani poslankyňa.
Dej, Dávid, poslanec NR SR (2023-12-14):
Ja by som rád pokračoval, ale v zmysle rokovacieho poriadku.
Podmanický, Ján, poslanec NR SR (2012-08-01):
Ďakujem pekne za slovo. Pán poslanec, ak si pamätáte, tak pôvodne bola voľba riaditeľa televízie aj riaditeľa rozhlasu v parlamente. Potom sa zmenili pravidlá hry. Myslím, že to bolo za druhej vlády Mikuláša Dzurindu, kedy sa preniesla voľba do rád Slovenskej televízie a Slovenského rozhlasu. Následne, keď sme, keď prišla prvá vláda Roberta Fica, tak nemenila tieto pravidlá hry. Rešpektovala to, že riaditelia sa volia v radách. Nerobili sme žiadne opatrenia takého typu ako vy, že v skrátenom legislatívnom konaní sa prijímajú zákony za účelom výmeny riaditeľa. To sa nerobilo. Rešpektovali sa navrhnuté pravidlá hry. Vám ale znova nevyhovovali. A keď ste sa dostali do vlády počas vlády Ivety Radičovej, tak ste tieto pravidlá hry surovo zmenili a znova ste dali voľbu riaditeľa RTVS do parlamentu. Čiže ak tu niekto mení pravidlá hry, tak ich meníte vy, a hrubo. A neváhate popritom meniť zákony v skrátenom legislatívnom konaní, len aby ste si zvolili politického riaditeľa. My opäť nemeníme pravidlá hry, rešpektujeme pravidlá hry, ktoré ste nastavili, pán poslanec, aj vy ste hlasovali za ten zákon, ktorý dal opäť voľbu generálneho riaditeľa RTVS do parlamentu. Čiže nás nemôžete obviňovať z nejakých politických tlakov, z nejakej účelovosti. My rešpektujeme a vždy sme rešpektovali zákon a rešpektovali sme pravidlá hry a nelámali sme ich cez kolená, ako ste to urobili vy na jeseň roku 2010.
Senko, Ján, poslanec NR SR (2019-05-16):
Ďakujem za slovo, pán predseda. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2009-10-27):
(Hlasovanie.) 136 prítomných, 117 za, 17 sa zdržalo, 2 nehlasovali. Návrh sme schválili. Sme v treťom čítaní . Otváram rozpravu. Nie je nikto prihlásený. Vyhlasujem rozpravu za skončenú.
Laššáková, Jana, podpredsedníčka NR SR (2014-01-29):
Pán poslanec Poliačik, nech sa páči.
V. Veteška, podpredseda NR SR: (2007-01-30):
Nech sa páči, pán Farkas ako prvý.